चिली : पुलिस ने प्रदर्शन रोका, 30 हिरासत में
27 अप्रैल को दर्जनों चिली निवासियों ने विभिन्न सामाजिक संगठनों के आह्वान पर राष्ट्रीय पुलिस बल, कैराबिनेरोस और सेबेस्टियन पिनेरा की दक्षिणपंथी सरकार के ख़िलाफ़ विरोध प्रदर्शन में हिस्सा लिया।
कोरोना वायरस महामारी के बीच, मास्क लगाए और सोशल डिस्टेंसिंग का पालन करते हुए लोग राजधानी सेंटिआगो के डिग्निटी प्लाज़ा पर जमा हुए कैराबिनेरोस की 93वीं वर्षगांठ पर उसका विरोध किया।
प्रदर्शनकारियों ने पुलिस के प्रति अपनी प्रतिक्रिया व्यक्त की, प्रदर्शनकारियों के मानवाधिकारों के उल्लंघन में शामिल थे। यह प्रदर्शनकारी पिनेरा सरकार का विरोध शांति से बर्तन बजा के कर रहे थे।
हालांकि, जल्द ही उन पर सुरक्षा बलों द्वारा आंसू गैस और पानी के तोपों के साथ दमन किया गया।
स्थानीय मीडिया की रिपोर्ट के अनुसार क़रीब 30 लोगों को हिरासत में लिया गया है। हिरासत में लिए गए लोगों में पूर्व सोशलिस्ट राष्ट्रपति साल्वाडोर अलेंदे के पोते पाब्लो अलेंदे भी शामिल हैं। पुलिस स्टेशन के बाहर उनकी रिहाई की मांग के साथ घंटों हुए प्रदर्शन के बाद उन्हें बिना किसी आरोप के छोड़ दिया गया।
मीडिया ने नहुएल हेराने की गिरफ़्तारी की भी सूचना दी है। नहुएल की पिछले साल के प्रदर्शनों के दौरान एक आंख चली गई थी जिसके बाद वो अंतरराष्ट्रीय स्तर पर चिली के सामाजिक विद्रोह का चेहरा बन गए थे।
साभार : पीपल्स डिस्पै
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva awa_Deva hin_Deva hin_Deva hin_Deva hin_Deva hin_Deva hne_Deva hin_Deva